ଷ୍ଟାରକିଡସଙ୍କ ପାଇଁ ବଲିଉଡ ଗଡ ଫାଦର କରଣ ଜୋହର ଖୁବଶୀଘ୍ର ଜାହ୍ନବୀ କପୁରଙ୍କ ଭଉଣୀ ତଥା ଶ୍ରୀଦେବୀ ଏବଂ ବୋନି କପୁରଙ୍କ ସାନ ଝିଅ ଖୁସି କପୁରଙ୍କୁ ବଲିଉଡରେ ଲଂଚ କରିବାକୁୁ ଯାଉଛନ୍ତି । ତେବେ କହିରଖୁଛୁ ଯେ ଏହି ଖବର ଜାହ୍ନବୀ କପୁରଙ୍କ ବଲିଉଡ ଡେବ୍ୟୁ ସମୟରୁ ହିଁ ସାମ୍ନାକୁ ଆସିଥିଲା ଯେ ଜାହ୍ନବୀ ଏବଂ ମା ଶ୍ରୀଦେବୀଙ୍କ ପରି ଖୁସି ମଧ୍ୟ ଅଭିନେତ୍ରୀ ହେବା ପାଇଁ ଚାହାଁନ୍ତି । ବୋନି କପୁର ମଧ୍ୟ ଏକ ଇଣ୍ଟରଭ୍ୟୁରେ କହିଥିଲେ ଯେ, ଖିସି କପୁର ମଧ୍ୟ ଅଭିନେତ୍ରୀ ହେବାକୁ ଇଚ୍ଛା ରଖିଛନ୍ତି ଏବଂ ଖୁବ ଶୀଘ୍ର ବଲିଉଡରେ ଡେବ୍ୟୁ ମଧ୍ୟ କରିବେ ।
ଏହି ଖବରକୁ ନେଇ ଏକ ନୂଆ କଥା ସାମ୍ନାକୁ ଆସିଛି । ନିକଟରେ ଫିଲ୍ମମେକର କରଣ ଜୋହର ଖୁସି କପୁରଙ୍କ ବଲିଉଡ ଡେବ୍ୟୁକୁ ନେଇ ବୟାନ ଦେଇଛନ୍ତି । କରଣ ନିକଟରେ ନେହା ଧୂପିଆଙ୍କ ଚାଟ ଶୋ' ନୋ ଫିଲଟର ନେହାରେ ନଜର ଆସିଥିଲେ । ଶୋରେ ନେହା କରଣଙ୍କୁ ପଚାରିଥିଲେ ସେ ୨୦୧୯ରେ କେଉଁ ଷ୍ଟାର କିଡଙ୍କୁ ଲଂଚ କରିବାକୁ ଚାହାଁନ୍ତି । ଏହାର ଉତ୍ତରରେ ସେ ତୁରନ୍ତ ଜାବେଦ ଜାଫରୀଙ୍କ ପୁଅ ମିଜାନଙ୍କ ନାମ ନେଇଥିଲେ । ଏହା ସହିତ ମିଜାନଙ୍କ ସହିତ ସେ ଖୁସି କପୁରଙ୍କ ନାମ ମଧ୍ୟ ନେଇଥିଲେ ।
